Kepong Gangster 2

Kepong Gangster 2 ialah filem aksi Cina Malaysia 2015 arahan Teng Bee dan merupakan kesinambungan daripada filem pertama yang ditayangkan pada 2012. Filem ini ditayangkan pada 5 Mac 2015.

Sinopsis
Mengisahkan kisah Cindy yang diculik dan kemudian dipaksa anggota Gang 27 untuk menjadi pelacur bagi melangsaikan hutang bapanya. Gadis itu bernasib baik apabila Billy berjaya menyalamatkannya dan membunuh pemilik pusat pelacuran. Berikutan pembunuhan itu mengembalikan semula kepercayaan ketua baru kumpulan 390, Pago terhadap Billy.

Pada masa sama, Billy menyimpan hasrat untuk menjadi ketua kumpulan gengster itu, namun Pago berasakan pemuda itu terlalu angkuh. Disebabkan itu, Pago hanya melantik Billy sebagai ketua kumpulan 5 Tigers. Keadaan bertambah keruh apabila Billy diarahkan menjejaki Chong bagi mengambil alih kedudukan itu. Sementara itu, anak mendiang Gang 27, Taiji kembali ke tanah air untuk mengambil alih tugasan bapanya. Di bawah pimpian Taiji, Gang 27 mula terbabit dalam kegiatan dadah di kelab malam dalam kawasan Kepong.

Chong pula menyamar sebagai Shin dan bekerja sebagai mekanik di sebuah bengkel kereta. Namun, Chong sukar melupakan masa silamnya terutama kejadian yang mengakibatkan kekasihnya, Tong dirogol. Tidak lama kemudian, tersebar khabar angin mengatakan Chong dilantik sebagai ketua baru kumpulan 390. Berita itu menyebab­kan rasa kurang senang dalam kalangan anggota Gang 27 yang bimbang kemunculan semula Chong dalam dunia gelap akan menaikkan semula nama kumpulan 390.

Pelakon
 Henley Hii sebagai Ah Chung
 Billy Ng sebagai Billy
 Crystal Lee sebagai Jing Jing
 Queen Wei sebagai Xuan Xuan
 Tracy Cheong sebagai Tung Tung
 Agnes Lim sebagai Cindy
 Brian Pien sebagai Tai Zi
 Jack Lim sebagai Inspektor Lim
 Freddie Wong sebagai Pak Sin
 Jacky Kam sebagai Fo Pao
 Danny Wan sebagai Kwok Kong Loong
 Eric Lin sebagai Sai Fai

Rujukan

Pautan luar
 

Filem 2015
Filem Malaysia tahun 2015